Sungai Tok Kassim

Sungai Tok Kassim (), atau juga dikenali sebagai Sungei Tok Kassim sebelum tahun 1972, Sungai Tok Kasim, dan Sg. Tok Kassim ialah sebatang sungai di Daerah Kubang Pasu, iaitu salah satu daerah di Kedah Darul Aman, Malaysia. Sungai Tok Kassim mengalir di sepanjang petempatan di Mukim Sungai Laka dan Mukim Temin, dengan anggaran panjangnya mencecah  bermula di Bukit Tangga dan tamat di pertemuan Sungai Temin.

Sejarah 
Rekod terawal mengenai Sungai Tok Kassim dijumpai dalam gazetir Bahasa Jepun, iaitu  dalam muka surat 395, yang diterbitkan pada tahun 1942, dan ditulis oleh , dengan nama "Sungei Tok Kassim". Seterusnya, nama "Sungei Tok Kassim" juga direkodkan kedua kalinya dalam gazetir, "Gazetter (No. 11) – Malay States" yang diterbitkan pada tahun 1944, karya Jabatan Tentera Laut Amerika Syarikat dengan kedudukan koordinat di . Catatan dalam buku Gazetter No. 10 – Malaysia, Singapore, and Brunei edisi kedua, yang diterbitkan pada 1970, lokasi Sungai Tok Kasim direkodkan di . Di dalam Dokumen Gazetir Kebangsaaan yang diterbitkan oleh Jabatan Pemetaan dan Ukur Malaysia, Sungai Tok Kassim direkodkan di lokasi .

Rekod mengenai Sungai Tok Kassim juga terdapat di Pelayan Nama GEOnet.

Ciri-ciri fizikal 
Sumber bagi Sungai Tok Kassim terletak di Bukit Kayu Hitam (atau Khuan Mai Tam), berdekatan sempadan antarabangsa Malaysia–Thailand, dengan anggaran ketinggian dari atas min aras laut mencecah . Sungai Tok Kassim akan melalui kawasan perhutanan Hutan Simpanan Kekal Bukit Tangga, menelusuri kaki bukit Bukit Kayu Hitam dan Bukit Tangga (atau Khau Tang Ka dan Kuan Takadai). Setelah menjelajah sungai sepanjang  dari sumber sungai, Sungai Tok Kassim akan membuat pertemuan dengan Sungai Kurong Hitam. Kira-kira  dari sumber sungai, Sungai Tok Kassim akan bersebelahan dengan FT 277 (Persiaran Perdana), di Kampung Padang Donan, lalu membuat lintasan dengan FT 278 (Jalan Padang Donan), kira-kira berhampiran dengan simpang tiga FT 277 dan FT 1050 (Jalan Masuk FELDA Bukit Tangga), di Kampung Padang Paya Liah.

Lintasan FT 278 merupakan sempadan antara Mukim Sungai Laka di utara dan Mukim Temin di selatan. Sungai Tok Kassim diteruskand engan melalui kaki bukit Bukit Buloh Telang dan Bukit Bendang Bongsu. Di Kampung Tok Kassim, ia akan membuat lintasan dengan FT 276 (Jalan Baru Changlun), berdekatan dengan simpang ke jajaran lama FT 276 (Jalan Lama Changlun). Ia diteruskan dengan melalui Kampung Rawa, kemudian membuat lintasan ketiga kalinya di Kampung Changkat Setol dengan Jalan Negeri K252 (Jalan Changkat Setol). Sungai Tok Kassim akan menghala ke barat daya sedikit, di Kampung Bendang Cherok. Di kampung ini juga, Sungai Badak akan bermuara di sini. Sungai Tok Kassim akan membuat pertemuan dengan Sungai Tumas di Kampung Bendang Cherok. Sungai Tok Kassim akan membuat pertemuan kali keempat iaitu dengan Sungai Petani, di Kampung Padang. Kemudian, membuat lintasan terakhir sebelum bermuara di Sungai Temin, dengan Jalan Negeri K16 (Jalan Kampung Perik). Sungai Tok Kassim tiba di muaranya, di mana membuat pertemuan dengan Sungai Temin di kaki bukit Bukit Gua Tok Ngah Imam dan Bukit Temin.

Ciri-ciri lembangan

Petempatan 
Sungai Tok Kassim melalui kawasan petempatan seperti:

 Kampung Padang Donan (ditinggalkan)
 Kampung Padang Paya Liah (ditinggalkan)
 Kampung Pandung
 Kampung Tok Kassim
 Kampung Rawa
 Kampung Changkat Setol
 Kampung Tok Kong
 Kampung Bendang Cherok
 Kampung Sungai Petani
 Kampung Padang
 Kampung Bendang Parang

Anak sungai 
Terdapat beberapa sungai yang bermuara di Sungai Tok Kassim, iaitu:
 Sungai Kurong Hitam (dari Bukit Tangga; Khau Tang Ka)
 Sungai Badak (dari Gunung Khuan Mai Phai Klong, Thailand)
 Sungai Tumas (dari Sungai Tok Kassim)
 Sungai Petani (dari Hutan Simpanan Kekal Bukit Perangin)

Nota

Lihat juga 
 Senarai sungai di Malaysia

Rujukan

Pautan luar 
 

Tok Kassim